Louth (Lincolnshire)

Louth er en markedsby i Lincolnshire i England. Den er kjent som «Lincolnshire Wolds' hovedstad», og ligger på stedet hvor den oldtidsveien Barton Street krysser elven Lud. I henhold til folketellingen i 2011 hadde byen en befolkning på 16 419 innbyggere.

Historie og bygninger 
Store deler av sentrum består av teglbygninger fra 1600- og 1700-tallet. Sognekirken St. James kirke, som ble bygd i 1515, har et nitti meter høyt spir, som skal være det høyeste på noen sognekirke i Storbritannia, og det nest høyeste etter Salisburykatedralen.

Den 29. mai 1920 ble byen rammet av en storflom som forårsaket tyve dødsfall. Man finner flere steinplaketter rundt om i byen som viser hvor høyt vannet stod.

Historisk er byen mest kjent som stedet hvor Lincolnshireopprøret, den første fasen av Nådens pilegrimsferd, brøt ut høsten 1536.

Vennskapsbyer 
Louth har følgende vennskapsbyer:

  La Ferté-Bernard, Frankrike

Referanser

Eksterne lenker 
 

 Louth Town Partnership
 Louths offisielle nettsted
 Louth Leader
 Louth Museum
 St. James' Church

Byer i Lincolnshire